מיכל שמיר

מיכל שמיר (נולדה ב-1951) היא פרופסור אמריטה בבית הספר למדע המדינה ומחזיקת הקתדרה על שם אלווין רובינשטיין למדע המדינה באוניברסיטת תל אביב.

ביוגרפיה
מיכל שמיר סיימה תואר ראשון במדע המדינה באוניברסיטת תל אביב ודוקטורט באוניברסיטת מינסוטה. 

שימשה חברת סגל במחלקה למדע המדינה באוניברסיטת תל אביב עד פרישתה לגימלאות בשנת 2021. תחומי המחקר של פרופסור שמיר הם: פוליטיקה דמוקרטית, בחירות, מערכות מפלגתיות, דעת קהל, סובלנות ותרבות דמוקרטית. היא מתמקדת בדמוקרטיות ותיקות וחדשות, עם דגש מיוחד על הדמוקרטיה הישראלית. 

שמיר היא מנהלת מחקר הבחירות הישראלי (INES) מאז 1988 (עד 2009 בשותפות עם אשר אריאן) ועורכת את סדרת הספרים הבחירות בישראל מאז 1984 (עד 2009 ביחד עם אשר אריאן ומאז 2015 עם גדעון רהט). הסדרה מתפרסמת באנגלית מאז 1969 ובעברית מ-1996. היא גם עומדת בראש פרוייקט המחקר להסתכל מעבר למשבר הדמוקרטיה: דפוסי ייצוג בבחירות בישראל במימון הקרן הלאומית למדע. 

עבודותיה התפרסמו בכתבי עת בין-לאומיים רבים והיא גם חברת מערכת במספר כתבי עת. בשנת 2018 זכתה בפרס מפעל חיים של האגודה הישראלית למדע המדינה.

פרסומים נבחרים
 הפוליטיקאי הישראלי : פרופיל חברתי ופוליטי של פעילי המרכז במפלגות העבודה וחירות (ביחד עם חנה הרצוג ואלן צוקרמן), ירושלים, מכון ירושלים לחקר ישראל, 1989. 
 פערים מגדריים בפוליטיקה בישראל (עורכת ביחד עם חנה הרצוג ונעמי חזן), ירושלים, מכון ואן ליר, 2020. 
 סדרת הספרים על הבחירות בישראל (עורכת), ירושלים, המכון הישראלי לדמוקרטיה.

קישורים חיצוניים 
  מיכל שמיר, באתר בית הספר למדע המדינה אוניברסיטת תל אביב.
  מיכל שמיר, הפער המגדרי בהצבעה והשלכותיו על עיצוב מדיניות

בוגרות אוניברסיטת תל אביב
בוגרי אוניברסיטת תל אביב
חוקרות מדע המדינה ישראליות
חוקרי מדע המדינה ישראלים
בעלי תואר דוקטור מאוניברסיטת מינסוטה
סגל אוניברסיטת תל אביב: מדע המדינה
ישראליות שנולדו ב-1951
ישראלים שנולדו ב-1951